Klondaikas (regionas)

Klondaikas (, hvečinų kalba: Tr'ondëk) – geografinis regionas aplink to paties pavadinimo upę, esantis Kanados Jukono teritorijoje. Jis garsus dėl 1896-1899 m. čia kilusios Klondaiko aukso karštinės.

Regionas yra indėnų atapaskų hvečinų (Hwëch'in) žemėse. Klondaiko upę ir regioną jie vadina Tr'ondëk, kas reiškia „traiškomasis akmuo“, nes su tokiais akmenimis upėje buvo įkalami kuoliukai lašišų gaudymo tinklams. Kadangi vakariečiams šį žodį buvo sunku ištarti, ilgainiui jis virto Klondaiku.

Dėl aukso karštinės Klondaiko vietovardis ilgainiui pradėtas naudoti perkeltine prasme. Šiuo žodžiu įvardijama mistinė vieta, pilna pasakiškų turtų, panašiai kaip Eldoradas ar Septyni Sibolos miestai.

2023 m. dalis regiono vietovių įtrauktos į UNESCO pasaulio paveldo sąrašą.Tr’ondëk-Klondike

 Aprašymas 
Kraštui būdingas tundros klimatas su trumpomis šiltomis vasaromis ir ilgomis labai šaltomis žiemomis. Kraštovaizdyje vyrauja eglės, drebulės, beržai. Upėse gausiai veisiasi lašišų, gyvena juodasis lokys, grizlis, lūšys, bebrai ir kiti gyvūnai.Halffman, Carrin M.; Potter, Ben A.; McKinney, Holly J.; Finney, Bruce P.; Rodrigues, Antonia T.; Yang, Dongya Y.; Kemp, Brian M. (6 October 2015). "Early human use of anadromous salmon in North America at 11,500 y ago". Proceedings of the National Academy of Sciences. 112 (40): 12344–12348.

Indėnai hvečinai, kalbantys atapaskų kalba, prie upės gyveno bent 9 tūkst. metų ir maitinosi iš gamtos teikiamų gėrybių. XIX a. pabaigoje įvykusi krašto kolonizacija ir spartus kolonistų kėlimasis dėl aukso karštinės per kelis dešimtmečius drastiškai pakeitė visą kraštą ir jo gyventojų kultūrą.

1874 m. regione įsteigta pirmasis kolonistų prekybos postas Fort Reliance. 1876 m. išleistas Indėnų aktas apribojo vietiniams gyventojams galimybes tęsti kultūrines tradicijas, tęsti natūralią gyvenseną ir likti gimtose žemėse. 1893 m. hvečinų medžioklės plotuose įkurta pastovi kolonizatorių gyvenvietė Forty Mile, o vietiniai tapo antrarūšiais.

1896 m. radus aukso ir prasidėjus aukso karštinei, per kelis metus į Klondaiką atvyko apie 30 tūkst. aukso ieškotojų. Staigiai suklestėjo keli nauji miestai, kurių svarbiausias buvo Dosonas. Kadangi hvečinai trukdė aukso gavybai, jie iš gimtųjų žemių perkeldinti į Mushaido gyvenvietę. Dalis jų bandė prisitaikyti prie naujų tendencijų ir pasinaudoti situacija.

XX a. pradžioje pasibaigus aukso karštinei krašto gyvenvietės ištuštėjo, dauguma virto vaiduoklių miestais.

 Pasaulio paveldas 
Į pasaulio paveldo sąrašą įrašyti aštuoni objektai: fortai, miestai, gyvenvietės, kapinės ir pan. Jie liudija apie trumpalaikę aukso karštinę ir kolonizacijos atneštus drastiškus pokyčius vietos indėnų kultūrai ir gyvensenai.Tr’ondëk-Klondike
 UNESCO kodas Paveikslėlis Hvečinų pavadinimas Pavadinimas Koordinatės 1564–001 border|200px Fort Relajansas  1564–002 border|200px Ch’ëdähdëk Forti Mailas  1564–003 Ch’ëdähdëk Tth’än K’et Denežu kapinės  1564–004 Kudahio ir Konstantino fortai  1564–005 border|200px Tr’ochëk  1564–006 border|200px Dosonas  1564–007 border|200px Jëjik Dhä Dënezhu Kek’it Mushaidas  1564–008 Tthe Zrąy Kek’it Blak Sitis 

 Išnašos 

Kategorija:Kanados istorija
Kategorija:Atapaskai